Ποδοσφαιρική Λίγκα Ελληνικής Κοινότητας Βανκούβερ

Η "Ποδοσφαιρική Λίγκα της Ελληνικής Κοινότητας του Βανκούβερ" ("Hellenic Community of Vancouver Adult Men's Soccer" ή "HCV Soccer League") είναι μια ετήσια διοργάνωση ποδοσφαίρου, η οποία ξεκίνησε το 1993 ως "Ελληνική Ποδοσφαιρική Ένωση" ("Greek Soccer Association") και από το 2000 πήρε το όνομα της τοπικής ελληνικής κοινότητας, η οποία ανέλαβε τη διοργάνωση. Στη λίγκα μετέχουν ανεπίσημες ποδοσφαιρικές ομάδες Ελλήνων ομογενών της πόλης. Το 2011 μετείχαν έξι σύλλογοι-μέλη. Όλοι οι αγωνες διαξάγονται στο "Musqueam Park". Οι πρωταθλήτριες ομάδες της Λίγκας έχουν συμμετάσχει δυο φορές (2007 και 2009) στο Ελληνικό ποδοσφαιρικό τουρνουά Σικάγου ομογενειακών ομάδων, ως "Ελληνική Κοινότητα Βανκούβερ" (Hellenic Community of Vancouver).

 Κατά τη δεκαετία του '80 ιδρύθηκε από τους Έλληνες ομογενείς της πόλης ο ποδοσφαιρικός σύλλογος "Απόλλων Βανκούβερ" (Apollo Soccer Club), στον οποίο συμμετείχαν 1230 περίπου άτομα που αγωνίζονταν σε διάφορα ηλικιακά επίπεδα και ομίλους. Το 1993 περίπου ορισμένοι παλαίμαχοι ποδοσφαιριστές του Απόλλωνα αποφάσισαν να δημιουργήσουν μια ελληνική λίγκα, δηλαδή ένα οργανωμένο ποδοσφαιρικό πρωτάθλημα για τους νέους ομογενείς της πόλης. Την πρωτοβουλία είχε ο Γκας Καρβέλης και ακολούθησαν ως βοηθοί του οι: Τόμας Λιάσκας, Τζέιμς Μπελαβάνς, Τομ Εμμανουηλίδης, Κρις Μελανίδης, Πίτερ και Τζιμι Αγγελόπουλος. Η "Ελληνική Ποδοσφαιρική Ένωση" (Greek Soccer Association ή Greek League), όπως ονομάστηκε αρχικά η διοργάνωση, έδωσε την ευκαιρία σε νέους αλλά και μεγαλύτερους να αγωνιστούν σε ένα ημιεπίσημο ανταγωνιστικό τουρνουά και ταυτόχρονα προώθησε τη σύσφιξη των σχέσεων των μελών της κοινότητας, το αθλητικό πνέυμα και τον ελληνικό πολιτισμό. Οι οικονομικές δυσκολίες που προέκυψαν στην πορεία οδήγησαν τους διοργανωτές στην αναζήτηση βοήθειας από την τοπική Ελληνική Κοινότητα (Hellenic Community of Vancouver), η οποία από το 2000 ανέλαβε τη διοργάνωση και έγινε αποκλειστικός χορηγός της. Έκτοτε καθιερώθηκαν τα ονόματα: HCV Soccer League και HCV Adult Men's Soccer. Στην "Ελληνική Λίγκα" μετέχουν συνήθως από έξι ως οκτώ ομάδες-μέλη, οι οποίες φέρουν ονόματα γνωστών συλλόγων του ελληνικού ποδοσφαίρου, περιοχών ή προσωπικοτήτων της Ελλάδας. Η διοργάνωση έχει ψυχαγωγικό χαρακτήρα και σε κάθε σύλλογο μετέχουν περίπου 20 παίκτες διαφόρων ηλικιών (από 15 ως 50 ετών). Εκτός από ποδοσφαιρικές συγκινήσεις, η "Ελληνική Λίγκα" δίνει την ευκαιρία στους Έλληνες της πόλης να περάσουν μαζί ένα όμορφο κυριακάτικο απόγευμα παρακολουθώντας όμορφο αθλητικό θέαμα τριών αγώνων, να μιλήσουν τη μητρική τους γλώσσα και να ανταλλάξουν εμπειρίες. Δυο φορές (το 2007 η ΑΕΚ και το 2009 η Εύβοια) οι πρωταθλήτριες της "Ελληνικής Λίγκας Βανκούβερ" μετείχαν στο Ελληνικό ποδοσφαιρικό τουρνουά Σικάγου (κατηγορία Όπεν), που έχει καθιερωθεί ως άτυπο πρωτάθλημα ομογενειακών ομάδων Βορ. Αμερικής. Δηλώθηκαν με το όνομα: "Ελληνική Κοινότητα Βανκούβερ" (Hellenic Community of Vancouver), αλλά αγωνίστηκαν με τα ιδιαίτερα χρώματα και τα εμβλήματά τους η κάθε μία. Έφεραν τα εξής αποτελέσματα: 2007: ΑΕΚ: 3η θέση (σε 12 ομάδες) 2009: Εύβοια: 4η θέση (σε 4 ομάδες) Η Ελληνική Λίγκα διοργανώνει Πρωτάθλημα, Κύπελλο και Σούπερκαπ. Επίσης, υπάρχουν σκέψεις και για γυναικείο τουρνουά, που όμως δεν έχει ξεκινήσει ακόμη. Πρωτάθλημα - HCV Soccer League: Διεξάγεται την άνοιξη σε δύο γύρους με βαθμολογία για την ανάδειξη του πρωταθλητή. Κύπελλο - HCV S.L. Cup ή Greek Cup: Διεξάγεται μετά τη λήξη του πρωταθλήματος με αγώνες νοκ-άουτ ως τον τελικό, σε στυλ πλέιοφ. Δηλαδή τα ζευγάρια δημιουργούνται με βάση τη βαθμολογία στο πρωτάθλημα: 1-8, 2-7, 3-6, 4-5. Αν υπάρχουν λιγότερες από οκτώ ομάδες, τότε οι καλύτερες ομάδες του πρωταθλήματος δεν αγωνίζονται στον πρώτο γύρο. Σούπερκαπ - HCV S.L. Super Cup: Αγώνας μεταξύ του πρωταθλητή και του κυπελλούχου στο τέλος κάθε σεζόν. Οι σύλλογοι μέλη της λίγκας και οι εθελοντές-υποστηρικτές τους είναι: Πανιώνιος (Panionios Vancouver FC): Κώστας Παπαγεωργίου, Τζορτζ Κάβουρας. ΑΕΚ (AEK VFC): Άλεξ Αυγερινός. Παναθηναϊκός (Panathinaikos VFC): Ανδρέας Βούζας, Σήφης Σταυρίδης, Σάββας Καλπίδης. Εύβοια (EΥΒΟΙΑ FC): Μπιλ Τζ. Κερασιώτης, Νίκος Κερασιώτης και Γιάννης Κερασιώτης. Σπάρτη (Team Sparta): Μάικ Τσιριμώκος, Δημήτρης Παπαγεωργίου. Σόλων (FC Solon): Θωμάς Λιάσκας Ολυμπιακός* (Olympiakos VFC): Μαρίνος Αναγνωστόπουλος, Προκόπης Κλίμος. Ούζο Γιουνάιτεντ* (Ouzo United): Δήμος Παπαντωνίου Ατρόμητος (Atromitos): από το 2012. Καλαμάτα (Kalamata): από το 2013.* Οι ομάδες "Ολυμπιακός" και "Ούζο Γιουνάιτεντ" μετείχαν το 2009 και 2010 αλλά όχι στις επόμενες. Νικητές της Ελληνικής Λίγκας Βανκούβερ τα προηγούμενα χρόνια αναδείχθηκαν: 2013: 2012: ΑΕΚ 2011: ΑΕΚ (νταμπλ) 2010: Παναθηναϊκός - Κυπελλούχος η Σπάρτη. 2009: Εύβοια 2008: 2007: ΑΕΚ 2006: 2005: 2004: 2003: 2002: 2001: 2000: Hellenic Community of Vancouver "Adult Men's Soccer". Hellenic Community of Vancouver "our history". "The Hellenic Community of Vancouver is celebrating it’s 11th year of the Greek Soccer League", εφ. "Γνώμη/Opinion", 21/345, Αύγουστος 2010, σ. 3. Αρχειοθετήθηκε 2015-01-09 στο Wayback Machine. [1]